Source: https://beta.ucps.sk/zmluva-o-vykonavani-cinnosti-sportoveho-odbornika-ako-podnikanie-podla-obchodneho-zakonnika
Timestamp: 2020-02-19 06:47:05+00:00

Document:
Zmluva o vykonávaní činnosti športového odborníka (ako podnikanie podľa Obchodného zákonníka) | UČENÁ PRÁVNICKÁ SPOLOČNOSŤ, o. z.
Vzory/Pomôcky/Vzory zmlúv
utorok, 07.01.2020|Posledná aktualizácia 07.1.2020 12:49
Autor: JUDr. Marcel Blažo , ID článku: 31641
nepomenované / inominátne zmluvy
Prinášame širšej verejnosti ďalší vzor zmluvy v zmysle zákona č. 440/2015 Z.z. Zákon o športe a o zmene a doplnení niektorých zákonov (Zákon o športe), ktorý je možné využiť pre účely uzavretia zmluvného vzťahu pokrývajúceho vzťah športovej organizácie (občianske združenia, športové kluby, obchodné spoločnosti) a športových odborníkov. Kto sa považuje za športového odborníka upravuje § 6 ods. 1. Zákona o športe.
Prinášame širšej najmä športovej verejnosti ďalší vzor zmluvy v zmysle zákona č. 440/2015 Z.z. Zákon o športe a o zmene a doplnení niektorých zákonov (Zákon o športe), ktorý je možné využiť pre účely uzavretia zmluvného vzťahu pokrývajúceho vzťah športovej organizácie (občianske združenia, športové kluby, obchodné spoločnosti) a športových odborníkov.
Kto sa považuje za športového odborníka, upravuje § 6 ods. 1 Zákona o športe.
Športovými odborníkmi, ktorí sú v zmysle zákona o športe oprávnení vykonávať činnosť vo forme podnikania sú v zmysle § 6 ods. 3 Zákona o športe iba odborníci uvedení v § 6 ods. 1 písm. a) až d) Zákona o športe to znamená, že nimi sú:
fyzické osoby vykonávajúce odborné činnosti v športe na základe odbornej spôsobilosti získanej podľa osobitného predpisu,
Ostatní športoví odborníci ako kontrolóri športovej organizácie, funkcionári športovej organizácie, dopingoví komisári nemôžu vykonávať športovú činnosť ako podnikatelia.
Pre podnikanie športového odborníka má rozhodujúci význam § 6 Zákona o športe a súčasne je nevyhnutne potrebné rozlišovať získanie statusu športového odborníka ako takého (t. j. všeobecne - bez ohľadu na spôsob, akým bude činnosť športového odborníka vykonávať), a získanie statusu športového odborníka - podnikateľa.
Základným predpokladom na to, aby sa fyzická osoba mohla stať športovým odborníkom, je nadobudnutie požadovanej odbornej spôsobilosti, ako je už uvedené vyššie. V súlade s § 6 ods. 2 Zákona o športe fyzická osoba získa oprávnenie vykonávať činnosť športového odborníka dňom zápisu do registra fyzických osôb v športe (modul informačného systému športu), čo predstavuje získanie statusu športového odborníka zápisom do Informačného systému športu. Oprávnenie vykonávať činnosť športového odborníka podľa § 6 odsek 1 písm. a) až e) Zákona o športe vzniká dňom zápisu športového odborníka do registra fyzických osôb v športe.
Športový odborník, ktorý má oprávnenie na výkon činnosti športového odborníka, môže podať žiadosť o zápis oprávnenia na podnikanie okresnému úradu, ktorý plní úlohy jednotného kontaktného miesta. Súčasťou žiadosti je potvrdenie o zápise športového odborníka do registra fyzických osôb v športe. Jednotné kontaktné miesto vydá športovému odborníkovi oprávnenie na podnikanie a bezodkladne oznámi ministerstvu školstva vydanie oprávnenia na podnikanie. Ministerstvo školstva zapíše oprávnenie na podnikanie športového odborníka do registra fyzických osôb v športe a vykonanie zápisu ministerstvo školstva súčasne oznámi športovému odborníkovi.
VZOR ZMLUVY si môžete stiahnúť (a potom doplniť u seba) - TU

References: § 6
 § 6
 § 6
 § 6
 § 6
 § 6
 § 6